*Proiect*

**GUVERNUL REPUBLICII MOLDOVA**

HOTĂRÂRE nr.\_\_\_\_\_\_

din \_\_\_\_\_\_\_\_\_\_\_\_2023

mun. Chişinău

**cu privire la modificarea unor Hotărâri ale Guvernului**

(reglementari privind indemnizatia viagera in domeniul sportului)

**--------------------------------------------------------------------**

În temeiul art.34 și art.341 din Legea nr.330/1999 cu privire la cultura fizică şi sport (Monitorul Oficial al Republicii Moldova, 1999, nr.83-86, art.399), cu modificările ulterioare, Guvernul HOTĂRĂŞTE:

**1.** Hotărârea Guvernului nr.642/2019 pentru aprobarea Regulamentului privind modul de calcul și de plată a indemnizației viagere a antrenorilor sportivilor de performanță (Monitorul Oficial al Republicii Moldova, 2019 nr.380-387 art.978) se modifică după cum urmează:

1) Pe tot parcursul textului hotărârii și al Regulamentului, textul „Ministerul Educației, Culturii și Cercetării” se substituie cu cuvintele ,,Ministerul Educației și Cercetării” la forma gramaticală corespunzătoare;

2) Punctul 8 va avea următorul cuprins:

,,**8.** Indemnizația viageră se stabilește în funcție de nivelul performanțelor sportivilor antrenați, în mărimea procentuală din salariul mediu lunar pe economie pentru anul precedent celui în care se face plata drepturilor respective, conform datelor comunicate de Biroul Național de Statistică, prevăzută la art.341 alin.(5) din Legea nr.330/1999 cu privire la cultura fizică și sport.”

**2.** Hotărârea Guvernului nr.917/2014 pentru aprobarea Regulamentului cu privire la modul de calcul și de plată a indemnizației viagere a sportivilor de performanță (Monitorul Oficial al Republicii Moldova, 2014 nr.352-357 art.1037) se modifică după cum urmează:

1) Pe tot parcursul Regulamentului, textul „Ministerul Educației, Culturii și Cercetării” se substituie cu cuvintele ,,Ministerul Educației și Cercetării” la forma gramaticală corespunzătoare;

2) Pe tot parcursul Regulamentului, după textul „Jocurile Olimpice” se completează cu cuvintele ,,sau la Jocurile Paralimpice”, iar după textul ,,probe olimpice” se completează cu cuvintele ,,sau la probe paralimpice” la formele gramaticale corespunzătoare;

3) Punctul 4 va avea următorul cuprins:

,,**4.** Indemnizaţia viageră se stabileşte în baza cererii, conform modelului prevăzut în anexa nr.1 la prezentul Regulament și certificatului care cofirmă privind lipsa sancțiunilor la dopaj eliberat de către Agenția Națională Antidoping, depuse de solicitant cu anexarea actelor ce atestă respectarea condiţiilor prevăzute în pct.3 și pct.25”.

4) Punctul 6 va avea următorul cuprins:

,,**6.** Cererea însoţită de confirmarea federaţiei sportive naţionale de profil se înaintează Comitetului Naţional Olimpic și Sportiv sau Comitetului Paralimpic din Republica Moldova, care, în termen de 7 zile, confirmă faptul că performanţa a fost obţinută la Jocurile Olimpice sau la Jocurile Paralimpice, la campionatele mondiale ori la campionatele europene de seniori la probe olimpice sau la probe paralimpice. Ulterior, documentele însoţite de nota Comitetului Naţional Olimpic și Sportiv sau Comitetului Paralimpic din Republica Moldova se transmit Ministerului Educației și Cercetării.”

5) La punctul 10, propoziția a doua va avea următorul cuprins:

,,Pentru stabilirea indemnizației viagere se utilizează datele privind salariul mediu lunar pe economie comunicate de Biroul Național de Statistică pentru anul precedent celui în care s-a stabilit indemnizația.”

6) Punctul 11 va avea următorul cuprins:

,,**11.** În fiecare an, după comunicarea de către Biroul Național de Statistică a datelor privind salariul mediu lunar pe economie pentru anul precedent, Ministerul Educației și Cercetării, în termen de 7 zile, emite un ordin privind recalcularea indemnizației pentru anul în curs, separat pe fiecare beneficiar, și îl remite, în termen de 5 zile, Casei Naționale de Asigurări Sociale pentru plată”.

7) Punctul 13 va avea următorul cuprins:

,,**13.** În cazul lipsei la începutul anului a datelor privind salariu mediu lunar pe economie pentru anul precedent, indemnizația vigeră se plătește în cunatumul stabilit pentru anul anterior”.

8) Punctul 39 va avea următorul cuprins:

,,**39.** Pentru autenticitatea datelor cuprinse în cerere, în certificatul care confirmă lipsa sancțiunilor la dopaj şi în notele informative prevăzute în pct.6-8 din prezentul Regulament sunt responsabili solicitantul, Agenția Națională Antidoping, federaţia sportivă naţională de profil, Comitetul Naţional Olimpic și Sportiv ori Comitetul Paralimpic din Republica Moldova. Ministerul Educației și Cercetării este responsabil de corectitudinea îndeplinirii ordinelor privind stabilirea indemnizaţiei viagere şi caracterul complet al setului de acte. Dacă în urma examinării actelor prezentate pentru stabilirea indemnizaţiei viagere se stabilește că acestea nu corespund legislaţiei, Ministerul Educației și Cercetării le restituie solicitantului sau organizaţiei respective pentru corectarea erorilor.

**Prim-ministru Dorin RECEAN**

Contrasemnează:

**Ministrul Educației și Cercetării Anatolie TOPALĂ**

**Ministrul Finanțelor Veronica SIREȚEANU**